कोरोना केस: 24 घंटे में 3 लाख 6 हजार 64 नए मामले, 439 लोगों की हुई मौत
सोमवार को देश में 3 लाख 6 हजार 64 नए मामले दर्ज किए गए हैं। इस दौरान 439 कोरोना मरीजों की मौत हुई है और 2 लाख 43 हजार 495 लोग ठीक हुए हैं। अभी भारत में 22 लाख 49 हजार 335 एक्टिव केस हैं। वहीं, पॉजिटिविटी रेट 20.75 प्रतिशत पहुंच गई है। कल यानी रविवार के मुकाबले आज 27 हजार 469 केस कम आए हैं।
देश में कोरोना के मामलों में थोड़ी गिरावट दर्ज की गई है। आज यानी सोमवार को देश में 3 लाख 6 हजार 64 नए मामले दर्ज किए गए हैं। इस दौरान 439 कोरोना मरीजों की मौत हुई है और 2 लाख 43 हजार 495 लोग ठीक हुए हैं। अभी भारत में 22 लाख 49 हजार 335 एक्टिव केस हैं। वहीं, पॉजिटिविटी रेट 20.75 प्रतिशत पहुंच गई है। कल यानी रविवार के मुकाबले आज 27 हजार 469 केस कम आए हैं।दिल्ली में रविवार को कोरोना वायरस संक्रमण के 9 हज़ार 197 नए मामले सामने आए। इतने ही वक्त में 34 और लोगों की महामारी से मौत हो गई। वहीं, संक्रमण दर घट कर 13.32 प्रतिशत हो गई। स्वास्थ्य विभाग की ओर से साझा किये गये आंकड़ों से यह जानकारी मिली है। दिल्ली सरकार के स्वास्थ्य बुलेटिन के मुताबिक, राष्ट्रीय राजधानी में शनिवार को 69 हज़ार 22 नमूनों की कोरोना जांच की गई।दिल्ली में कोरोना संक्रमण के दैनिक मामलों में अब गिरावट देखी जा रही है। 13 जनवरी को 28 हज़ार 867 के उच्च स्तर पर पहुंचने के बाद से संक्रमण के केस कम हो रहे हैं। मामलों के 10,000 से नीचे आने में 10 दिनों का वक्त लगा है।महाराष्ट्र में भी कोरोना संक्रमण का कहर जारी है। राज्य में रविवार को कोविड के 40,805 नए मामले सामने आए थे। पिछले एक दिन में राज्य में कोरोना से 44 लोगों की मौत हुई थी। नई रिपोर्ट के बाद राज्य में कुल एक्टिव केस की संख्या 2,93,305 पहुंच गई है। देश की आर्थिक राजधानी मुंबई में कोरोना संक्रमण से थोड़ी राहत मिली है। मुंबई में हर दिन कोरोना के ग्राफ में गिरावट आ रही है। पिछले 24 घंटे में यहां कोरोना के 2,550 नए मामले सामने आए जिसके बाद शहर में कुल एक्टिव केस की संख्या 19808 पर पहुंच गई।